**FAU-møte FRYAL SKOLE**

**REFERAT**

**Møtedato: 21.1.21**

**Tid: 19.00-20.30**

**Tilstede:** Nina, Caroline, Hans Petter, Hegran, Johanne, Karoline, Kenneth, Linda S., Magne, Monica, Ole Christian, Susanne.

**Forhindret:** Linda G, Ali,

**Referent:** Johanne

|  |  |  |
| --- | --- | --- |
|  | **Sak** | **Oppsummering, oppfølging, konklusjon** |
| **1.** | **Godkjenning av forrige møtes referat** | Merking av busser med symboler: Ikke noe nytt. Nina følger opp.  Stena: Restavfall som kommer dit blir sortert som restavfall. Skiller ut det de ser er feilsortert. Befaring: På grunn av sikkerhet, litt reserverte på å ta imot besøk av yngre barn.  Spørsmål fra FAU: Kunne elevrådet kommet opp en tur da? Kunne vi hektet på FAU på SLUS? Ja! De har samme utfordring og samme engasjement for saken.  Hans Petter tar saken.  Skolen burde være gode foregangsmodeller ifht. kildesortering.  Rektor oppfordrer FAU til å ta saken til Teknisk i kommunen. |
| **2.** | **Nytt fra skolen v/Nina** | Har hatt en god oppstart etter jul. Godt med mye snø – gir positiv aktivitet i friminuttene på flere trinn.  Læringsmiljøprosjektet: Målet er å skape enda bedre læringsmiljø for barna. Forbedre rutiner for å avdekke og forebygge mobbing. Det som utfordrer oss mest er stygg språkbruk – vi ønsker å sette inn «støtet» her. Vi trenger hjelp av foreldre. Det er mye stygg/krenkende språkbruk også på nettet/sosiale medier. Mye uheldige hendelser i helger osv. som fortsetter på skolen.  Hvordan kan FAU hjelpe skolen i denne viktige jobben her? Det er selvfølgelig i stor grad skolens ansvar, men fritid og skole henger såpass sammen at et godt samarbeid med foreldre gjør at skolen kan gjøre en bedre jobb.  Er mobilreglene like for alle klassetrinn? Ja, mobilen skal ligge i mobilhotellet (4.-7.) eller ligge avslått i sekken.  Rektor: vi kan vurdere å gå til innkjøp av mobilhotell på alle trinn?  Er det samme problematikk på Odnes skole? Rektor: Ja, det er et generelt problem globalt. Både Odnes, Fryal og SLUS er med i prosjektet.  Hvordan jobber de med det nå? Rektor: Der det er en særskilt utfordring setter vi inn flere voksne til å være tett på. Sanksjoner nå; slår ned på det da vi hører krenkende språkbruk.  Er elevrådet koblet på? Rektor: Elevrådet har fått i oppgave og gi en tilbakemelding på hvordan de mener voksne burde reagere på slike hendelser.  Det er mye bra også, på Fryal. Nina er tilbake 100 %. Det er glade fornøyde unger, lærere og fagarbeidere som står på.  IST: Det nye kommunikasjonssystemet, oppstart neste uke. Lærerne fører fravær her. Fravær meldes som før, og permisjon søkes som før. Muligheter for å sende ut felles beskjeder til alle foreldre (mail/SMS). Veldig glad for at vi har fått dette på plass. Der kan også foreldre logge seg inn gjennom ID-porten for å få oversikt, kalender osv. Begynner i det små nå, og prøver seg frem litt. Nina sender ut informasjon til foreldrene neste uke.  Elevundersøkelsen: En nasjonal undersøkelse. Alle (5.-7.) har svart på den. Det er 7. trinn sitt svar som blir offentliggjort. Gir en pekepinn på hvordan det oppleves å gå på Fryal.  Flere ulike overskrifter, ulike spørsmål, skala 0-5. Scorer over 4 på flere punkter. Trivsel 4.3. Ingen svarer at de ikke trives. I det store og det hele så trives de på skolen. De fleste opplever god støtte fra lærerne. Det samme med støtte hjemmefra (4,4). Felles regler (4,4) – om de voksne er enige om hvilke regler som gjelder osv.  Scorer dårligst på motivasjon (3,6). Elevdemokrati og medvirkning (3,8) – i hvor stor grad elevene opplever å bli hørt og tatt med på råd. Mobbetallene er for høye (fortsatt). Det er 15 % som opplever å bli mobbet 2-3 ganger i måneden på skolen/nett. Det er fremdeles et for høyt tall, men for 2 år siden var tallet på 22%, for 1 år siden på 16%.  Uheldige situasjoner på skoleveien – har det vært nye henvendelser på dette?  Rektor: Ikke til skolen.  Karoline: Gladsak angående ungdommer som tok ansvar for yngre barn ved venting på buss i dag.  Rektor: Oppfordrer foreldre til å ta kontakt ved utfordringer. Vi får ikke gjort noe om vi ikke prater sammen. |
| **3.** | **Status/tilbakemeldinger ifbm Corona-situasjonen (f eks buss, friminutt, sosialt osv)** | Er fremdeles på GULT NIVÅ. Har ikke merket så mye nytt. Inntrykket fra rektor og lærere er at elevene ikke er preget av situasjonen nå. Lærere sier de har bedre oversikt over elevgruppa, og har bedre mulighet til å følge tettere opp.  Trinnet er i samme område ute, men ikke på tvers av trinn.  Alle ungene får akt hver dag, selv om de er på ulike områder fra dag til dag.  Spørsmål ang aking (Caroline): Har skolen nok matter? Hvordan er reglene rundt å ha med eget akeutstyr? Rektor: Det er lov med akematter (myke) – må navnes. Rektor sender en felles beskjed, slik at alle får beskjed om det samme.  Spørsmål ang bemanningskabalen/vikarer osv: Ja, det er mer bruk av vikarer nå, fordi terskelen for å være hjemme ved symptomer er lavere enn før. Bruker kjente vikarer, og tar hensyn til sårbare klasser osv. Tor gjør en super jobb med kabalen her.   Spørsmål ang. bussituasjonen (fulle busser): Tor har vært rundt i klassene og snakket om det å fordele seg på ulike busser. Lærere har også vært ute for å hjelpe til med å fordele elever på ulike busser. Utfordringen ligger i de bussene som går mot Hov. Nina har meldt bekymring til fylket og kommunalsjef skole om at dette er en utfordring. Fryal savner voksne fra ungdomsskolen som også kan være med å hjelpe til med fordeling av elever på busser.  Forslag (v/Caroline): Kunne en buss kjørt til Hov, snudd og kommet tilbake? Rektor: Oppfordrer til å melde bekymringen til kommunalsjef eller fylke slik at vi er flere som sier det samme.  **Konklusjon: vi erkjenner at dette er en utfordring, og kanskje ikke så mye å gjøre stort mer med. Vi tar det til etterretning.** |
| **4.** | **Status leksehjelp** | Caroline: Vi vet det er behov for tidlig innsats, og skolen gjør det utfordrende for elever som er avhengig av buss å delta i tilbudet.  Leksehjelp er et lovpålagt tilbud, og burde være godt pedagogisk tilbud.  4.-7.-trinn: 10-15 elever som kontaktlærerne mener ville hatt utbytte av leksehjelp.  Hvilke klasser skal ha tilbud? Det lovpålagte tilbudet er ikke spesifisert på trinn, men det skal være på 8 timer.  Innspill:  - går det an å se tilbudet i sammenheng med SFO (1.-4.trinn)?  - Leksefri skole? Går det an å diskutere dette? Rektor: elevrådet har invitert til diskusjon med rektor angående dette. Fikk til svar at elevene skulle vurdere hva leksene burde inneholde for å øke «lekselysten».  **Konklusjon: Mer kartlegging må til, se til (og samarbeid med) Odnes skole. Ser på mulighetene for en annen organisering av leksehjelpen slik at den når flest mulig av de som trenger det.** |
| **5.** | **Sak om åpningstider SFO i sommerferien (sak fra Ole Christian)** | Foreldre strever med å få kabalen til å gå opp i sommerferien. Kommuner rundt oss har utvidet åpningstider på sommeren. Er det muligheter for å få til det samme på Fryal?  Rektor: Oppfordrer til å ta kontakt med kommunalsjef Håvard. Det må eventuelt gjøres en vedtektsendring. Dette er det kommunestyret og politikerne som må gjøre.  Innspill:  - vi betaler for 48 uker, og SFO er åpent 44 uker. Dette burde også poengteres i en henvendelse til politikernivå.  - Vedtektene sier noe om at SFO er stengt 2 dager i åpne uker.  - De som engasjerer seg i saken kan ta på seg å skrive et brev. Evt. få med seg andre foreldre på SFO. Ikke bare brev fra FAU, men også fra et flertall foreldre.  - Skulle vi ha loddet stemningen ute blant flere foreldre? Ark i meldemappa?  **Konklusjon: FAU-deltagere v/ 1.-4. trinn forfatter et brev ut.** |
| **6.** | **Flaggdager frem til sommeren** | Det har blitt avglemt de 3 siste gangene:  I romjulen ble det ikke flagget på grunn av at representanten ikke kom seg inn i hallen (på grunn av korona – kortet fungerte ikke).  I dag ble det dessverre avglemt av rektor – dette har hun lagt seg flat for.  Teknisk vurderer å ta over oppgaven, uavhengig av at flaggingen har uteblitt de 3 siste gangene.  Innspill:  - det er uheldig at FAU mister denne oppgaven da dette er en stor del av inntektene våre.  **Konklusjon: Vi venter på bestemmelser fra teknisk for veien videre, men planlegger de to neste flaggingene som før.**  **Karoline står for flagging 6. og Kenneth 21. februar.**  **Nina ber Tor sjekke kort og inngang helgen før.** |
| **7.** | **Møteplan, bli enige om dato for mars-møtet (som er satt opp i vinterferien)** | Torsdag 18. mars.  Torsdag 15. april. |
|  | **Eventuelt** |  |
|  | **Neste møte** | Torsdag 18.mars 19.00-20.30 |